**קריית התקשורת במודיעין** היא מתחם אולפני טלוויזיה ומשרדים במודיעין-מכבים-רעות המשמש כאולפנים ומשרדים ראשיים של ערוץ עכשיו 14. בעבר שימש מתחם האולפנים את תאגיד השידור הישראלי ואת ערוץ 9.

היסטוריה
--------

בניית המתחם החלה במאי 2013 ביוזמת הבעלים של ערוץ 9, אלכסנדר לוין, שהשקיע באולפנים ומשרדים חדשים עבור הערוץ. המתחם יועד להכיל חמישה אולפני טלוויזיה: אחד בגודל 1,000 מ"ר, אחד בגודל 300 מ"ר, אחד בגודל 250 מ"ר ושני אולפנים בגודל 50 מ"ר ומשרדים למערכת החדשות ולהנהלת הערוץ. לבסוף המתחם הוקם עם שני אולפני טלוויזיה ומשרדים.

ערוץ 9 עבר ממגדל היובל למתחם במרץ 2014 ושידר ממנו את כל התוכניות שהופקו על ידו עד אוגוסט 2016, אז עבר לקריית התקשורת נווה אילן עקב קשיים כלכליים ולאחר שתאגיד השידור הישראלי שכר ממנו את המתחם כי לא מצא מבנה מתאים בירושלים. התאגיד וחטיבת החדשות שלו נכנסו למתחם בספטמבר 2016, וב־15 במאי 2017 החל התאגיד לשדר מהמתחם את ערוצי הטלוויזיה שלו, את שידורי החדשות והאקטואליה בטלוויזיה וחלק משידורי הרדיו. התאגיד שכן במתחם עד שנת 2020, אז עבר למבנה קבע ברחוב כנפי נשרים בירושלים.

באוגוסט 2021 ערוץ עכשיו 14 שכר את המתחם ובנובמבר של אותה השנה העביר אליו את רוב שידוריו ועובדיו מאולפני הבירה ירושלים.

מבנה המתחם
----------

### מיקום האולפן

המתחם ממוקם במגרש 75 בפארק הטכנולוגי "ליגד סנטר". במתחם יש שני אולפני טלוויזיה, חדר שידור, משרדים ובית כנסת[דרוש מקור]. בעבר היו במתחם שלושה אולפני רדיו.

### אולפני טלוויזיה

#### אולפן A

אולפן בגודל 950 מ"ר, היה אולפן ה־HD הגדול בישראל כשנפתח. שימש לצילום סדרות, תוכניות טלוויזיה ופרסומות וכלל אפשרות להכניס קהל. כשתאגיד השידור הישראלי שכן במתחם, האולפן שימש כחדר חדשות[דרוש מקור]. כיום האולפן משמש כאולפן הראשי של עכשיו 14 ורוב התוכניות של הערוץ מצולמות ומשודרת ממנו.

#### אולפן B

אולפן בגודל 350 מ"ר. בעבר נשלט מחדר בקרה עצמאי, אבל כיום נשלט מחדר הבקרה של אולפן A[דרוש מקור]. קיימת אפשרות להכניס קהל לתוך האולפן והוא משמש בעיקר את תוכנית הפטריוטים. האולפן משמש גם כאולפן משני של התוכניות של עכשיו 14.

### קומת כניסה

בכניסה למבנה האולפנים מוצב דלפק ובו יושבים העובדים הטכניים של הערוץ, אשר עונים לטלפונים ומעדכנים מידע באתר האינטרנט הרשמי של הערוץ.

בהמשך נמצאת קפיטריה, משחקי שולחן ופינת ישיבה אשר מיועדים לשמש את עובדי הערוץ בלבד.

הפקות
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### תוכניות אקטואליה

* הפטריוטים (2021–2023 באולפן A, החל מ־2023 באולפן B, עכשיו 14)
* מהדורת החדשות המרכזית של עכשיו 14 (2022–הווה, אולפן A, עכשיו 14)
* חדשות הלילה (2023–הווה, אולפן A, עכשיו 14)
* תוכניות האקטואליה של עכשיו 14 מצולמות במתחם החל מ־2021
* חדשות הערב (2017–2020, כאן 11)[דרושה הבהרה]
* יום (2014–2016, אולפן B, ערוץ 9)
* גיבור היום (2014–2016, אולפן B, ערוץ 9)

### סדרות

* אלישע (2015, אולפן A, ערוץ הילדים)

### תוכניות מוזיקה

* האנגר 9 (2014–2015, אולפן A, ערוץ 9)

קישורים חיצוניים
----------------

* עפר לאור, ערוץ 9 המסחרי החדש: בעברית וב-HD!, באתר htmag.co.il, ‏9 ביולי 2014
* הבית החדש של ערוץ 9, באתר av.co.il, ‏9 ביוני 2014
* מערכת ice, ערוץ 20 ישדר מאולפני התאגיד וערוץ 9 לשעבר ממודיעין, באתר ice, ‏10/8/2021 - ב׳ באלול ה׳תשפ״א
* מתרחבים: ערוץ 20 יתחיל לשדר גם מקריית התקשורת במודיעין, באתר עכשיו 14

הערות שוליים
------------

1. ↑  לי-אור אברבך, ‏תאגיד השידור במו"מ מתקדם לעבור לאולפנים במודיעין, באתר גלובס, 9 בדצמבר 2015
2. ↑  עיריית מודיעין מכבים רעות, ערוץ 9 מגיע לפארק הטכנולוגי, באתר www.modiin.muni.il
3. ↑  אלירן מלכי, ערוץ 9 נלחם על מעבר תאגיד השידור לאולפניו: "ביטול החוזה במודיעין יביא לסגירתנו", באתר כלכליסט, 10 ביולי 2016
4. 1 2  אתר למנויים בלבד נתי טוקר, תאגיד השידור "כאן" יעבור למודיעין בשבוע הבא, באתר TheMarker‏, 6 בספטמבר 2016
5. ↑  תאגיד השידור הישראלי עובר לירושלים, באתר "סרוגים", 9 בפברואר 2020
6. ↑  ערוץ 20 ישדר מאולפני התאגיד וערוץ 9 לשעבר ממודיעין, באתר אייס, 10 באוגוסט 2021
7. ↑  אולפני ערוץ 9 במודיעין, גם פרסומות. צילומי פרסומת למילקי באולפני ערוץ 9 - חברת פי או וי שחר סגל הפקות, באתר www.facebook.com
8. ↑  אולפני ערוץ 9 במודיעין, גם סדרות. צילומי סדרה "אלישע" באולפני ערוץ 9 - יואב גרוס הפקות, באתר www.facebook.com